पाएं अपने शहर की ताज़ा ख़बरें और फ्री ई-पेपरडाउनलोड करें
नागपुर. गुरुवार की दोपहर नागपुर रेलवे स्टेशन के प्लेटफार्म नंबर 2 की ओर अचानक सभी वरिष्ठ रेल अधिकारी दौड़ते-भागते नजर आए। अधिकारियों को एक साथ भागते देख सभी हैरत मेंं थे। इस बीच नई दिल्ली से चेन्नई की ओर जानेवाली तमिलनाडु एक्सप्रेस प्लेटफार्म नंबर दो पर 2:45 बजे आकर रुकी।
ट्रेन के बी-1 कोच में मंडल रेल प्रबंधक बृजेश दीक्षित के साथ वरिष्ठ रेलवे अधिकारियों ने प्रवेश किया। बोगी के सामने आरपीएफ, जीआरपी के जवान इस कदर तैनात थे, मानो कोई बड़ी घटना हुई है। लेकिन पता चला कि गाड़ी में सफर करनेवाली एक वीआईपी यात्री की शिकायत पर डीआरएम व वरिष्ठ अधिकारी चूहे व कॉक्रोच भगाने पहुंचे थे।
उल्लेखनीयह है कि शिकायतकर्ता महिला सुप्रीम कोर्ट की वकील हैं, और उन्होंने अव्यवस्थाओं को लेकर सबसे पहले रेलवे बोर्ड के ट्रैफिक मेंबर को फोन कर समस्या बताईं। इसके बाद ट्रैफिक मेंबर ने मंडल रेल प्रबंधक को फोन कर समस्या हर करने को कहा। बहरहाल, शिकायतकर्ता चाहे कोई भी हो, लेकिन मौके पर मौजूद हर व्यक्ति यह यही सोच रहा था कि काश सभी गाडिय़ों में ऐसे वीआईपी सफर करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn